Решение на Общия съд от 20 септември 2023 г. — Dow Silicones и др./Комисия
(Дела T-858/16 и Т-867/16)1
(Държавни помощи — Схема за помощ, прилагана от Белгия — Решение, с което схемата за помощ се обявява за несъвместима с вътрешния пазар и за неправомерна и се разпорежда възстановяване на предоставената помощ — Данъчен режим (tax ruling) — Облагаема печалба — Освобождаване от данък на свръхпечалбата — Предимство — Избирателен характер — Възстановяване)
Език на производството: английски
Страни
Жалбоподатели по дело Т-858/16: Dow Silicones Corp., с предишно наименование Dow Corning Corp. (Мидланд, Мичиган, Съединени щати), Dow Silicones Belgium, с предишно наименование Dow Corning Europe (Сенеф, Белгия)
Жалбоподател по дело Т-867/16: Vinventions, с предишно наименование Nomacorc (Тимистер-Клермон, Белгия)
(представители: H. Gilliams и L. Goossens, адвокати)
Ответник: Европейска комисия (представители: P.-J. Loewenthal, B. Stromsky и F. Tomat)
Предмет
С жалбите си на основание член 263 ДФЕС жалбоподателите искат отмяна на Решение (ЕС) 2016/1699 на Комисията от 11 януари 2016 година относно схемата за държавна помощ във връзка с освобождаването от данък на свръхпечалбата SA.37667 (2015/C) (ex 2015/NN), прилагана от Белгия (ОВ L 260, 2016 г., стр. 61).
Диспозитив
Съединява дела T-858/16 и T-867/16 за целите на настоящото съдебно решение.
Отхвърля жалбите.
Осъжда Dow Silicones Corp. и Dow Silicones Belgium да понесат, наред с направените от тях съдебни разноски, и тези на Европейската комисия по дело T-858/16.
Осъжда Vinventions да понесе, наред с направените от него съдебни разноски, и тези на Комисията по дело T-867/16.
____________
1     ОВ C 46, 13.2.2017 г.